nibzard/narodne-novine-full-text-markdown huggingface dataset:
## Rješenje o razrješenju dijela članova Odbora za standarde financijskog izvještavanja

### NN 49/2012 (27.4.2012.), Rješenje o razrješenju dijela članova Odbora za standarde financijskog izvještavanja

VLADA REPUBLIKE HRVATSKE

1211

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 2. Zakona o računovodstvu (»Narodne novine«, broj 109/2007), Vlada Republike Hrvatske je na sjednici održanoj 12. travnja 2012. godine donijela

RJEŠENJE

O RAZRJEŠENJU DIJELA ČLANOVA ODBORA ZA STANDARDE FINANCIJSKOG IZVJEŠTAVANJA

Razrješuju se dužnosti članovi Odbora za standarde financijskog izvještavanja:

– DAMIR KAUFMAN

– mr. sc. ANTE SAMODOL.

Klasa: 080-02/12-02/325

Urbroj: 5030115/1-12-01

Zagreb, 12. travnja 2012.

Predsjednik
Zoran Milanović, v. r.

Rješenje, NN 49/2012-1211
## Rješenje o imenovanju dijela članova Odbora za standarde financijskog izvještavanja

### NN 49/2012 (27.4.2012.), Rješenje o imenovanju dijela članova Odbora za standarde financijskog izvještavanja

VLADA REPUBLIKE HRVATSKE

1212

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 2. Zakona o računovodstvu (»Narodne novine«, broj 109/2007), Vlada Republike Hrvatske je na sjednici održanoj 12. travnja 2012. godine donijela

RJEŠENJE

O IMENOVANJU DIJELA ČLANOVA ODBORA ZA STANDARDE FINANCIJSKOG IZVJEŠTAVANJA

Za članice Odbora za standarde financijskog izvještavanja, imenuju se:

– mr. sc. ŽANA PEDIĆ

– IVANA MATOVINA.

Klasa: 080-02/12-01/330

Urbroj: 5030115/1-12-01

Zagreb, 12. travnja 2012.

Predsjednik
Zoran Milanović, v. r.

Rješenje, NN 49/2012-1212
## Rješenje o razrješenju ravnatelja Hrvatskog zavoda za norme

### NN 49/2012 (27.4.2012.), Rješenje o razrješenju ravnatelja Hrvatskog zavoda za norme

VLADA REPUBLIKE HRVATSKE

1213

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/2004, 44/2005, 30/2010 i 34/2012) i članka 44. Statuta Hrvatskog zavoda za norme, Vlada Republike Hrvatske je na sjednici održanoj 12. travnja 2012. godine donijela

RJEŠENJE

O RAZRJEŠENJU RAVNATELJA HRVATSKOG ZAVODA ZA NORME

Razrješuje se MIRKO VUKOVIĆ dužnosti ravnatelja Hrvatskog zavoda za norme.

Klasa: 080-02/12-02/326

Urbroj: 5030115/1-12-01

Zagreb, 12. travnja 2012.

Predsjednik
Zoran Milanović, v. r.

Rješenje, NN 49/2012-1213
## Rješenje o imenovanju vršitelja dužnosti ravnatelja Hrvatskog zavoda za norme

### NN 49/2012 (27.4.2012.), Rješenje o imenovanju vršitelja dužnosti ravnatelja Hrvatskog zavoda za norme

VLADA REPUBLIKE HRVATSKE

1214

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/2004, 44/2005, 30/2010 i 34/2012) i članka 35. stavka 1. Statuta Hrvatskog zavoda za norme, a u vezi sa člankom 44. stavkom 4. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 12. travnja 2012. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKOG ZAVODA ZA NORME

Imenuje se MIRAN ŠKERL vršiteljem dužnosti ravnatelja Hrvatskog zavoda za norme, do imenovanja ravnatelja na temelju provedenog javnog natječaja.

Klasa: 080-02/12-01/333

Urbroj: 5030115/1-12-01

Zagreb, 12. travnja 2012.

Predsjednik
Zoran Milanović, v. r.

Rješenje, NN 49/2012-1214
## Rješenje o razrješenju predsjednice i članova Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

### NN 49/2012 (27.4.2012.), Rješenje o razrješenju predsjednice i članova Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

1215

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/2007), Vlada Republike Hrvatske je na sjednici održanoj 12. travnja 2012. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

1. Razrješuje se dr. sc. KRISTINA ČELIĆ, predstavnica središnjeg tijela državne uprave nadležnog za poslove energetike, dužnosti predsjednice Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško.

2. Razrješuju se dužnosti članovi Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško:

– VESNA BRKIĆ, predstavnica središnjeg tijela državne uprave nadležnog za poslove financija

– ALEKSANDER RUSSO, predstavnik središnjeg tijela državne uprave nadležnog za poslove zaštite okoliša

mr. sc. SAŠA MEDAKOVIĆ, predstavnik središnjeg tijela državne uprave nadležnog za poslove nuklearne sigurnosti

– mr. sc. KAŽIMIR VRANKIĆ, predstavnik Hrvatske elektroprivrede d.d.

– dr. sc. TEO JAŠIĆ, neovisni stručnjak iz područja financija

– doc. dr. sc. DAVOR GRGIĆ, neovisni stručnjak iz područja nuklearne energetike.

Klasa: 080-02/12-02/328

Urbroj: 5030115/1-12-01

Zagreb, 12. travnja 2012.

Predsjednik
Zoran Milanović, v. r.

Rješenje, NN 49/2012-1215
## Rješenje o imenovanju predsjednice i članova Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

### NN 49/2012 (27.4.2012.), Rješenje o imenovanju predsjednice i članova Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

1216

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/2007), Vlada Republike Hrvatske je na sjednici održanoj 12. travnja 2012. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

1. Imenuje se dr. sc. KRISTINA ČELIĆ predsjednicom Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, kao predstavnica središnjeg tijela državne uprave nadležnog za poslove energetike.

2. Za članove Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, imenuju se:

– VLATKA PLEČKO, predstavnica središnjeg tijela državne uprave nadležnog za poslove financija

– prof. dr. sc. DAVOR ŠKRLEC, predstavnik središnjeg tijela državne uprave nadležnog za poslove zaštite okoliša

– mr. sc. SAŠA MEDAKOVIĆ, predstavnik središnjeg tijela državne uprave nadležnog za poslove nuklearne sigurnosti

– LJUBICA CVENIĆ, predstavnica Hrvatske elektroprivrede d.d.

– KRISTINA GORETA, neovisni stručnjak iz područja financija

– doc. dr. sc. DAVOR GRGIĆ, neovisni stručnjak iz područja nuklearne energetike.

Klasa: 080-02/12-01/335

Urbroj: 5030115/1-12-01

Zagreb, 12. travnja 2012.

Predsjednik
Zoran Milanović, v. r.

Rješenje, NN 49/2012-1216
## Odluka o uspostavi programa procjene broja i individualne mase živih tuna (Thunnus thynnus) prilikom stavljanja u uzgojne kaveze

### NN 49/2012 (27.4.2012.), Odluka o uspostavi programa procjene broja i individualne mase živih tuna (Thunnus thynnus) prilikom stavljanja u uzgojne kaveze

MINISTARSTVO POLJOPRIVREDE

1217

Na temelju članka 23. točke 9. i 10. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone), (»Narodne novine«, broj 56/10, 127/10, 55/11, 19/12 i 33/12) ministar poljoprivrede donosi

ODLUKU

O USPOSTAVI PROGRAMA PROCJENE BROJA I INDIVIDUALNE MASE ŽIVIH TUNA (THUNNUS THYNNUS) PRILIKOM STAVLJANJA U UZGOJNE KAVEZE

I.

Ovom Odlukom propisuje se program procjene broja i individualne mase živih tuna (Thunnus thynnus) prilikom stavljanja u uzgojne kaveze u svrhu daljnjeg uzgoja (u daljnjem tekstu: Program).

II.

(1) Ovlaštenici povlastice za uzgoj tuna dužni su primijeniti Program prilikom svakog stavljanja tuna u uzgojne kaveze (u daljnjem tekstu: prebacivanje).

(2) Ovlaštenici povlastice za uzgoj tuna moraju omogućiti nesmetani rad i pružiti tehničku, stručnu i drugu pomoć osobama ovlaštenim od strane Ministarstva za provođenje Programa.

III.

(1) Program se provodi metodom snimanja stereoskopskom kamerom i metodom uzorkovanja.

(2) U svrhu kvalitetne provedbe Programa potrebno je osigurati prebacivanje kroz okvir (3,5 x 3,7 m) s bijelom stjenkom i omogućiti učvršćivanje stereoskopske kamere i tablice s potrebnim podacima o prebacivanju. Prebacivanje je potrebno provoditi pri optimalnom dnevnom osvjetljenju. Potrebno je osigurati što manje grupiranje riba tijekom prebacivanja.

(3) U svrhu kalibriranja stereoskopske kamere potrebno je kod svakog prebacivanja žrtvovati najmanje 10 riba.

(4) U slučaju kada je težina riba koje se prebacuju oko granične minimalne mase od 8,0 kg, ili u slučaju kada tune koje se prebacuju pripadaju različitim dobnim i veličinskim skupinama, potrebno je povećati broj žrtvovanih riba iz prethodne točke, razmjerno veličinskoj disperziji.

(5) Uzorkovanje iz točke 3. i 4. obavlja se ili upotrebom podvodne puške, ili upotrebom udičarskog alata, o čemu odlučuje osoba ovlaštena od strane Ministarstva za provođenje Programa.

(6) Uzorkovana i žrtvovana riba iz točke 3. i 4. odbija se od ukupne ulovne kvote.

(7) Uzorkovana i žrtvovana riba iz točke 6. ne odbija se od ulovne kvote jedino u slučaju kada je na raspolaganju znanstvena kvota.

IV.

Ova Odluka stupa na snagu danom objave u »Narodnim novinama«.

Klasa: 324-03/12-01/16

Urbroj: 525-13/0514-12-1

Zagreb, 11. travnja 2012.

Ministar
Tihomir Jakovina, v. r.

Odluka, NN 49/2012-1217
## Naredba o uklanjanju strane svojte iz prirode iz otočnih ekosustava Republike Hrvatske

### NN 49/2012 (27.4.2012.), Naredba o uklanjanju strane svojte iz prirode iz otočnih ekosustava Republike Hrvatske

MINISTARSTVO ZAŠTITE OKOLIŠA I PRIRODE

1218

Na temelju članka 92. Zakona o zaštiti prirode (»Narodne novine«, broj 70/2005, 139/2008 i 57/2011), ministrica zaštite okoliša i prirode donosi

NAREDBU

O UKLANJANJU STRANE SVOJTE IZ PRIRODE IZ OTOČNIH EKOSUSTAVA REPUBLIKE HRVATSKE

I.

Ovom Naredbom naređuje se uklanjanje svih jedinki strane (alohtone) svojte, divlje svinje – Sus scrofa, iz otočnih ekosustava Republike Hrvatske radi sprečavanja daljnjeg širenja ove strane svojte i izazivanja štetnih posljedica za bioraznolikost Republike Hrvatske.

II.

Ova Naredba stupa na snagu danom objave u »Narodnim novinama«.

Klasa: 612-07/12-49/0313
Urbroj: 517-12-01
Zagreb, 17. travnja 2012.

Ministrica
dr. sc. Mirela Holy, v. r.

Naredba, NN 49/2012-1218
## Izmjena Statuta Hrvatske agencije za obvezne zalihe nafte i naftnih derivata

### NN 49/2012 (27.4.2012.), Izmjena Statuta Hrvatske agencije za obvezne zalihe nafte i naftnih derivata

HRVATSKA AGENCIJA ZA OBVEZNE ZALIHE NAFTE I NAFTNIH DERIVATA

1219

Na temelju članka 14. stavka 6. Zakona o tržištu nafte i naftnih derivatata (»Narodne novine«, broj 57/06 i 18/11), uz prethodnu suglasnost Vlade Republike Hrvatske, Upravno vijeće Hrvatske agencije za obvezne zalihe nafte i naftnih derivata, na sjednici održanoj 20. travnja 2012. godine donijelo je

IZMJENU STATUTA

HRVATSKE AGENCIJE ZA OBVEZNE ZALIHE NAFTE I NAFTNIH DERIVATA

Članak 1.

U Statutu Hrvatske agencije za obvezne zalihe nafte i naftnih derivata (»Narodne novine«, broj 6/07 i 147/11) članak 24. stavak 1. mijenja se i glasi:

»Za ravnatelja Agencije može se imenovati osoba koja je hrvatski državljanin s prebivalištem u Republici Hrvatskoj, koja ima završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje deset godina radnog iskustva od čega najmanje pet godina radnog iskustva na izvršnim rukovodećim poslovima, aktivno govori engleski jezik, ima dokazane stručne, radne i organizacijske sposobnosti i koja nije pravomoćno osuđena za kazneno djelo protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda ili protiv službene dužnosti.«

Članak 2.

Ova Izmjena Statuta stupa na snagu danom objave u »Narodnim novinama«.

Predsjednik Upravnog vijeća
Ivo Milatić, dipl. oec., v. r.

Izmjene i dopune, NN 49/2012-1219
## Pravilnik o izmjenama Pravilnika o nadzoru i provjeri kvalitete rada revizorskih društava, samostalnih revizora, zajedničkih revizorskih ureda i ovlaštenih revizora

### NN 49/2012 (27.4.2012.), Pravilnik o izmjenama Pravilnika o nadzoru i provjeri kvalitete rada revizorskih društava, samostalnih revizora, zajedničkih revizorskih ureda i ovlaštenih revizora

HRVATSKA REVIZORSKA KOMORA

1220

Na temelju članka 32. stavka 2. točke. 2., članka 32. stavka 3., članka 45. stavka 3. i članka 46. stavka 3. Zakona o reviziji (»Narodne novine« br. 146/05. i 139/08.) te članka 4. točke 33., članka 16. točaka 23. i 26. i članka 38. Statuta Hrvatske revizorske komore (»Narodne novine« br. 43/10.), Upravno vijeće je na svojoj sjednici održanoj 14. ožujka 2012. godine donijelo

PRAVILNIK

O IZMJENAMA PRAVILNIKA O NADZORU I PROVJERI KVALITETE RADA REVIZORSKIH DRUŠTAVA, SAMOSTALNIH REVIZORA, ZAJEDNIČKIH REVIZORSKIH UREDA I OVLAŠTENIH REVIZORA

Članak 1.

U Pravilniku o nadzoru i provjeri kvalitete rada revizorskih društava, samostalnih revizora, zajedničkih revizorskih ureda i ovlaštenih revizora (»Narodne novine« br. 62/11.), u članku 17. stavak 3. se briše.

Članak 2.

Članak 18. se briše.

Članak 3.

U članku 24. u stavku 2. riječi »ne dužim od 30 dana.« se brišu.

Članak 4.

U članku 26. stavku 2. riječi »od 30 (trideset) dana od datuma rješenja« zamjenjuju se riječima:

»određenom rješenjem, a koji ne može biti duži od 9 mjeseci.«

Članak 5.

Ovaj Pravilnik stupa na snagu danom objave u »Narodnim novinama«, a primjenjuje se od dana donošenja.

Urbroj: 251-442-01-12-01
Klasa: 003-05/12-01/4
Zagreb, 14. ožujka 2012.

Predsjednik
Hrvatske revizorske komore
Zdenko Balen, dipl. oec., v. r.

Pravilnik, NN 49/2012-1220
## Zakon o izmjenama i dopunama Zakona o Hrvatskoj poljoprivrednoj komori

### NN 50/2012 (2.5.2012.), Zakon o izmjenama i dopunama Zakona o Hrvatskoj poljoprivrednoj komori

HRVATSKI SABOR

1225

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O HRVATSKOJ POLJOPRIVREDNOJ KOMORI

Proglašavam Zakon o izmjenama i dopunama Zakona o Hrvatskoj poljoprivrednoj komori, koji je Hrvatski sabor donio na sjednici 20. travnja 2012. godine.

Klasa: 011-01/12-01/43

Urbroj: 71-05-03/1-12-2

Zagreb, 24. travnja 2012.

Predsjednik
Republike Hrvatske
Ivo Josipović, v. r.

ZAKON

O IZMJENAMA I DOPUNAMA ZAKONAO HRVATSKOJ POLJOPRIVREDNOJ KOMORI

Članak 1.

U Zakonu o Hrvatskoj poljoprivrednoj komori (»Narodne novine«, br. 30/09. i 127/10.) u članku 4. podstavci 7. i 8. brišu se.

Članak 2.

Članak 4.a briše se.

Članak 3.

Članak 6. mijenja se i glasi:

»U obavljanju djelatnosti Komora uspostavlja sustav praćenja mjera iz članka 4. podstavka 3. do 6. ovoga Zakona.«.

Članak 4.

U članku 7. stavku 2. iza riječi: »Komore;« dodaju se riječi: »način određivanja iznosa i način plaćanja članarine;«.

Članak 5.

U članku 9. riječ: »obvezno« zamjenjuje se riječju: »dobrovoljno«.

Članak 6.

U članku 10. stavak 1. mijenja se i glasi:

»(1) Članovi Komore mogu biti fizičke i pravne osobe koje se bave poljoprivredom.«.

Članak 7.

Članak 24. mijenja se i glasi:

»Sredstva potrebna za rad Komore osiguravaju se iz:

– članarina,

– sredstava ostvarenih obavljanjem vlastite djelatnosti te

– izvanrednih prihoda (darovi, sponzorstva, donacije i dr.)«.

Članak 8.

Članak 25. mijenja se i glasi:

»(1) Članarina iz članka 24. stavka 1. podstavka 1. ovoga Zakona je obvezna za sve članove i uplaćuje se na račun Komore.

(2) Način određivanja iznosa članarine te način i rokovi plaćanja članarine propisuju se Statutom Komore.«.

Članak 9.

U roku od 30 dana od dana stupanja na snagu ovoga Zakona Skupština Komore uskladit će Statut i druge opće akte Komore s odredbama ovoga Zakona.

Članak 10.

(1) Fizičke i pravne osobe koje su na dan stupanja na snagu ovoga Zakona članovi Komore sukladno članku 9. Zakona o Hrvatskoj poljoprivrednoj komori (»Narodne novine«, br. 30/09. i 127/10.) dužne su izvijestiti Skupštinu Komore o svom članstvu u Komori u roku od 30 dana od dana stupanja na snagu Statuta i drugih općih akata Komore.

(2) Fizičke i pravne osobe iz stavka 1. ovoga članka brisat će se iz članstva u Komori ukoliko u roku iz stavka 1. ovoga članka ne izvijeste Komoru o članstvu sukladno ovome Zakonu.

Članak 11.

Ovaj Zakon stupa na snagu osmoga dana od dana objave u »Narodnim novinama«.

Klasa: 320-01/12-01/01

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Zakon, NN 50/2012-1225
## Zakon o izmjenama Zakona o prostornom uređenju i gradnji

### NN 50/2012 (2.5.2012.), Zakon o izmjenama Zakona o prostornom uređenju i gradnji

HRVATSKI SABOR

1226

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROSTORNOM UREĐENJU I GRADNJI

Proglašavam Zakon o izmjenama Zakona o prostornom uređenju i gradnji, koji je Hrvatski sabor donio na sjednici 20. travnja 2012. godine.

Klasa: 011-01/12-01/44

Urbroj: 71-05-03/1-12-2

Zagreb, 24. travnja 2012.

Predsjednik
Republike Hrvatske
Ivo Josipović, v. r.

ZAKON

O IZMJENAMA ZAKONA O PROSTORNOM UREĐENJU I GRADNJI

Članak 1.

U Zakonu o prostornom uređenju i gradnji (»Narodne novine«, br. 76/07., 38/09., 55/11. i 90/11.) u članku 27. stavku 2. brojka: »9« zamjenjuje se brojkom: »7«.

Članak 2.

U članku 114. stavku 1. podstavku 3. na kraju podstavka umjesto zareza stavlja se točka, a podstavak 4. briše se.

Članak 3.

U članku 221. stavku 1. podstavku 3. na kraju podstavka umjesto zareza stavlja se točka, a podstavak 4. briše se.

Članak 4.

U članku 226. stavku 10. riječi: »i građevinskoj inspekciji« brišu se.

Članak 5.

U članku 268.a stavku 1. brojčana oznaka stavka: »(1)« briše se.

Stavak 2. briše se.

Članak 6.

U Zakonu o izmjenama i dopunama Zakona o prostornom uređenju i gradnji (»Narodne novine«, br. 90/11.) u članku 116. stavak 3. briše se.

Dosadašnji stavci 4. i 5. postaju stavci 3. i 4.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 350-01/12-01/01

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Zakon, NN 50/2012-1226
## Zakon o izmjeni i dopuni Zakona o grobljima

### NN 50/2012 (2.5.2012.), Zakon o izmjeni i dopuni Zakona o grobljima

HRVATSKI SABOR

1227

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O GROBLJIMA

Proglašavam Zakon o izmjeni i dopuni Zakona o grobljima, koji je Hrvatski sabor donio na sjednici 20. travnja 2012. godine.

Klasa: 011-01/12-01/45

Urbroj: 71-05-03/1-12-2

Zagreb, 24. travnja 2012.

Predsjednik
Republike Hrvatske
Ivo Josipović, v. r.

ZAKON

O IZMJENI I DOPUNI ZAKONA O GROBLJIMA

Članak 1.

U Zakonu o grobljima (»Narodne novine«, broj 19/98.) u članku 1. stavak 2. mijenja se i glasi:

»(2) Groblje je ograđeni prostor zemljišta na kojem se nalaze grobna mjesta, komunalna infrastruktura i u pravilu prateće građevine.«.

Iza stavka 3. dodaje se stavak 4. koji glasi:

»(4) Prateće građevine se grade unutar ograđenog prostora zemljišta koje čini groblje, odnosno izvan toga prostora ako je to planirano prostornim planom jedinice lokalne samouprave.«.

Članak 2.

Ministar nadležan za poslove komunalnog gospodarstva uskladit će Pravilnik o grobljima (»Narodne novine«, broj 99/02.) s ovim Zakonom u roku od 30 dana od dana stupanja na snagu ovoga Zakona.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 564-02/12-01/01

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Zakon, NN 50/2012-1227
![](/files/_web/nakladnicki-oglasi/Zbirke-propisa/Zbirka-propisa-iz-podrucja-komunalnog-gospodarstva.jpg)

[Zbirka propisa iz područja komunalnog gospodarstva](https://www.nn.hr/hr/nakladnistvo/knjige-u-izdanju-nn-a/zbirka-propisa-iz-podrucja-komunalnog-gospodarstva%2C169.html)

Uredništvo knjiga i časopisa Narodnih novina d.d.

listopad 2018.
## Odluka o razrješenju ravnatelja i zamjenice ravnatelja Agencije za zaštitu osobnih podataka

### NN 50/2012 (2.5.2012.), Odluka o razrješenju ravnatelja i zamjenice ravnatelja Agencije za zaštitu osobnih podataka

HRVATSKI SABOR

1229

Na temelju članka 81. Ustava Republike Hrvatske i članka 29. stavka 1. i 3. Zakona o zaštiti osobnih podataka (»Narodne novine«, br. 103/03., 118/06., 41/08. i 130/11.) Hrvatski sabor na sjednici 20. travnja 2012., donio je

ODLUKU

O RAZRJEŠENJU RAVNATELJA I ZAMJENICE RAVNATELJA AGENCIJE ZA ZAŠTITU OSOBNIH PODATAKA

I.

Razrješuje se FRANJO LACKO dužnosti ravnatelja Agencije za zaštitu osobnih podataka, s danom 30. travnja 2012., radi isteka mandata.

II.

Razrješuje se VILENA GAŠPAROVIĆ dužnosti zamjenice ravnatelja Agencije za zaštitu osobnih podataka, s danom 30. travnja 2012., radi isteka mandata.

Klasa: 021-13/12-07/23

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 50/2012-1229
## Odluka o imenovanju ravnatelja i zamjenice ravnatelja Agencije za zaštitu osobnih podataka

### NN 50/2012 (2.5.2012.), Odluka o imenovanju ravnatelja i zamjenice ravnatelja Agencije za zaštitu osobnih podataka

HRVATSKI SABOR

1230

Na temelju članka 81. Ustava Republike Hrvatske i članka 29. stavka 1. i 3. Zakona o zaštiti osobnih podataka (»Narodne novine«, br. 103/03., 118/06., 41/08. i 130/11.), Hrvatski sabor na sjednici 20. travnja 2012., donio je

ODLUKU

O IMENOVANJU RAVNATELJA I ZAMJENICE RAVNATELJA AGENCIJE ZA ZAŠTITU OSOBNIH PODATAKA

I.

Imenuje se DUBRAVKO BILIĆ ravnateljem Agencije za zaštitu osobnih podataka, s danom 1. svibnja 2012.

II.

Imenuje se DUBRAVKA DOLENC zamjenicom ravnatelja Agencije za zaštitu osobnih podataka, s danom 1. svibnja 2012.

Klasa: 021-13/12-07/23

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 50/2012-1230
## Odluka o imenovanju člana Savjeta Spomen-područja Jasenovac

### NN 50/2012 (2.5.2012.), Odluka o imenovanju člana Savjeta Spomen-područja Jasenovac

HRVATSKI SABOR

1231

Na temelju članka 81. Ustava Republike Hrvatske i članka 5. stavka 3. Zakona o Spomen-području Jasenovac (»Narodne novine«, br. 15/90., 28/90. i 22/01.), Hrvatski sabor na sjednici 20. travnja 2012., donio je

ODLUKU

O IMENOVANJU ČLANA SAVJETA SPOMEN-PODRUČJA JASENOVAC

Za člana Savjeta Spomen-područja Jasenovac imenuje se mr. sc. ZORAN VASIĆ, zastupnik u Hrvatskom saboru.

Klasa: 021-13/12-06/02

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 50/2012-1231
## Odluka o izboru člana Nadzornog odbora Financijske agencije

### NN 50/2012 (2.5.2012.), Odluka o izboru člana Nadzornog odbora Financijske agencije

HRVATSKI SABOR

1232

Na temelju članka 81. Ustava Republike Hrvatske i članka 11. stavka 2. Zakona o Financijskoj agenciji (»Narodne novine«, br. 117/01., 60/04. i 42/05.), Hrvatski sabor na sjednici 20. travnja 2012., donio je

ODLUKU

O IZBORU ČLANA NADZORNOG ODBORA FINANCIJSKE AGENCIJE

Za člana Nadzornog odbora Financijske agencije iz reda saborskih zastupnika bira se IGOR RAĐENOVIĆ, član Odbora za financije i državni proračun Hrvatskoga sabora.

Klasa: 021-13/12-06/25

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 50/2012-1232
## Odluka o imenovanju dva člana Izaslanstva Hrvatskoga sabora u Parlamentarnoj skupštini Unije za Mediteran

### NN 50/2012 (2.5.2012.), Odluka o imenovanju dva člana Izaslanstva Hrvatskoga sabora u Parlamentarnoj skupštini Unije za Mediteran

HRVATSKI SABOR

1233

Na temelju članka 81. Ustava Republike Hrvatske, Hrvatski sabor na sjednici 20. travnja 2012., donio je

ODLUKU

O IMENOVANJU DVA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI UNIJE ZA MEDITERAN

U Izaslanstvo Hrvatskoga sabora u Parlamentarnoj skupštini Unije za Mediteran imenuju se:

MELITA MULIĆ,

ANTE BABIĆ.

Klasa: 021-13/12-04/12

Zagreb, 20. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 50/2012-1233
## Odluka o razrješenju brigadirke Gordane Garašić dužnosti pomoćnice savjetnika predsjednika Republike Hrvatske za obranu

### NN 50/2012 (2.5.2012.), Odluka o razrješenju brigadirke Gordane Garašić dužnosti pomoćnice savjetnika predsjednika Republike Hrvatske za obranu

PREDSJEDNIK REPUBLIKE HRVATSKE

1234

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE SAVJETNIKA PREDSJEDNIKA REPUBLIKE HRVATSKE ZA OBRANU

brigadirka GORDANA GARAŠIĆ razrješuje se dužnosti pomoćnice savjetnika predsjednika Republike Hrvatske za obranu.

Ova Odluka stupa na snagu 15. svibnja 2012. godine.

Klasa: 080-02/12-01/07

Urbroj: 71-05-03/1-12-1

Zagreb, 23. travnja 2012.

Predsjednik
Republike Hrvatske
Ivo Josipović, v. r.

Odluka, NN 50/2012-1234
## Odluka o imenovanju Vinka Kovačića povjerenikom predsjednika Republike Hrvatske za branitelje

### NN 50/2012 (2.5.2012.), Odluka o imenovanju Vinka Kovačića povjerenikom predsjednika Republike Hrvatske za branitelje

PREDSJEDNIK REPUBLIKE HRVATSKE

1235

Na temelju odredbe članka 107. Ustava Republike Hrvatske (»Narodne novine«, broj 85/10 — pročišćeni tekst) i članka 4. stavka 4. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11), donosim

ODLUKU

O IMENOVANJU POVJERENIKA PREDSJEDNIKA REPUBLIKE HRVATSKE ZA BRANITELJE

VINKO KOVAČIĆ umirovljeni pukovnik, imenuje se povjerenikom predsjednika Republike Hrvatske za branitelje.

Ova Odluka stupa na snagu 1. svibnja 2012. godine.

Klasa: 080-02/12-01/06

Urbroj: 71-05-03/1-12-1

Zagreb, 18. travnja 2012.

Predsjednik
Republike Hrvatske
Ivo Josipović, v. r.

Odluka, NN 50/2012-1235
## Odluka o odlikovanju Josipa (Marijan) Pulja Redom bana Jelačića

### NN 50/2012 (2.5.2012.), Odluka o odlikovanju Josipa (Marijan) Pulja Redom bana Jelačića

PREDSJEDNIK REPUBLIKE HRVATSKE

1236

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 14. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske i osobite vojne zasluge u njihovu ustroju, odlikuje se

JOSIP (Marijan) PULJA

Klasa: 060-03/12-09/01

Urbroj: 71-03/3-12-02

Zagreb, 24. siječnja 2012.

Predsjednik
Republike Hrvatske
Ivo Josipović, v. r.

Odluka, NN 50/2012-1236
## Odluka o odlikovanju Krste (Šime) Barabe Redom hrvatskog pletera

### NN 50/2012 (2.5.2012.), Odluka o odlikovanju Krste (Šime) Barabe Redom hrvatskog pletera

PREDSJEDNIK REPUBLIKE HRVATSKE

1237

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske, odlikuje se

KRSTE (Šime) BARABA

Klasa: 060- 03/12-16/01

Urbroj: 71-03/3-12-02

Zagreb, 24. siječnja 2012.

Predsjednik
Republike Hrvatske
Ivo Josipović, v. r.

Odluka, NN 50/2012-1237
## Odluka o odlikovanju Redom hrvatskog trolista za osobite zasluge za Republiku Hrvatsku stečene u ratu

### NN 50/2012 (2.5.2012.), Odluka o odlikovanju Redom hrvatskog trolista za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

1238

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. NIKŠA (Riko) IVANAC

2. MILORAD (Ilija) KOVAČEVIĆ

3. JOŠKO (Josip) MERHAR

Klasa: 060-03/12-15/02

Urbroj: 71-03/3-12-02

Zagreb, 24. siječnja 2012.

Predsjednik
Republike Hrvatske
Ivo Josipović, v. r.

Odluka, NN 50/2012-1238
## Odluka o ispravku Odluke o dodjeli odlikovanja klasa: 060-03/12-16/02, urbroj: 71-03/3-12-02 od 11. travnja 2012. godine

### NN 50/2012 (2.5.2012.), Odluka o ispravku Odluke o dodjeli odlikovanja klasa: 060-03/12-16/02, urbroj: 71-03/3-12-02 od 11. travnja 2012. godine

PREDSJEDNIK REPUBLIKE HRVATSKE

1239

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog ministra obrane, donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog pletera (Broj: 01-012-97-144/9 od 29. srpnja 1997.), na način da

umjesto

»33. BRANKO (Ivanov) GOLUB«

piše

»33. BRANKO (Ilijin) GOLUB«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/12-16/02

Urbroj: 71-03/3-12-02

Zagreb, 11. travnja 2012.

Predsjednik
Republike Hrvatske
Ivo Josipović, v. r.

Odluka, NN 50/2012-1239
## Odluka o dopuni Odluke o visini otpremnine za državne službenike i namještenike Ministarstva obrane i Oružanih snaga Republike Hrvatske kojima služba prestane zbog preustroja ili smanjenja snaga

### NN 50/2012 (2.5.2012.), Odluka o dopuni Odluke o visini otpremnine za državne službenike i namještenike Ministarstva obrane i Oružanih snaga Republike Hrvatske kojima služba prestane zbog preustroja ili smanjenja snaga

MINISTARSTVO OBRANE

1240

Na temelju članka 10. stavka 3. i članka 129. stavka 6. Zakona o obrani (»Narodne novine« broj 33/02, 58/02, 76/07 i 153/09) i članka 174. Zakona o službi u Oružanim snagama Republike Hrvatske (»Narodne novine« broj 33/02, 58/02, 175/03, 136/04, 76/07, 88/09 i 124/09) donosim

ODLUKU

O DOPUNI ODLUKE O VISINI OTPREMNINE ZA DRŽAVNE SLUŽBENIKE I NAMJEŠTENIKE MINISTARSTVA OBRANE I ORUŽANIH SNAGA REPUBLIKE HRVATSKE KOJIMA SLUŽBA PRESTANE ZBOG PREUSTROJA ILI SMANJENJA SNAGA

I.

U Odluci o visini otpremnine za državne službenike i namještenike Ministarstva obrane i Oružanih snaga Republike Hrvatske kojima služba prestane zbog preustroja smanjenja snaga (»Narodne novine« broj 29/12) iza točke IX. dodaje se nova točka IX.a koja glasi:

»IX.a

Iznosi za isplatu otpremnina propisani ovom Odlukom su neto-
-iznosi.«

II.

Ova Odluka stupa na snagu danom objave u »Narodnim novinama«.

Klasa: 023-03/12-03/1

Urbroj: 512-01-12- 142

Zagreb, 27. travnja 2012.

Ministar
Ante Kotromanović, v. r.

Odluka, NN 50/2012-1240
## Ispravak Pravilnika o uvjetima dodjele i uporabe radiofrekvencijskog spektra

### NN 50/2012 (2.5.2012.), Ispravak Pravilnika o uvjetima dodjele i uporabe radiofrekvencijskog spektra

HRVATSKA AGENCIJA ZA POŠTU I ELEKTRONIČKE KOMUNIKACIJE

1244

Nakon izvršenog uspoređivanja s izvornim tekstom utvrđena je pogreška u Pravilniku o uvjetima dodjele i uporabe radiofrekvencijskog spektra, koji je objavljen u »Narodnim novinama« broj 45 od 20. travnja 2012. godine te se daje

ISPRAVAK

PRAVILNIKA O UVJETIMA DODJELE I UPORABE RADIOFREKVENCIJSKOG SPEKTRA

U članku 31. stavku 3. točki 1. umjesto riječi »264.« treba stajati riječ »26.«.

U članku 59. stavku 1. i 2. umjesto riječi: »136/07« trebaju stajati riječi: »136/08«.

Klasa: 011-02/12-02/04

Urbroj: 376-13/Nb-12-2 (IS)

Zagreb, 25. travnja 2012.

Predsjednik Vijeća
Miljenko Krvišek, dipl. ing. el., v. r.

Ostalo, NN 50/2012-1244
## Odluka o sudjelovanju pripadnika Oružanih snaga Republike Hrvatske u mirovnoj misiji Ujedinjenih naroda u Sirijskoj Arapskoj Republici (UNSMIS)

### NN 51/2012 (4.5.2012.), Odluka o sudjelovanju pripadnika Oružanih snaga Republike Hrvatske u mirovnoj misiji Ujedinjenih naroda u Sirijskoj Arapskoj Republici (UNSMIS)

HRVATSKI SABOR

1245

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 4. svibnja 2012. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ MISIJI UJEDINJENIH NARODA U SIRIJSKOJ ARAPSKOJ REPUBLICI (UNSMIS)

I.

U mirovnu misiju Ujedinjenih naroda u Sirijsku Arapsku Republiku (UNSMIS) upućuje se u 2012. i 2013. godini do deset pripadnika Oružanih snaga Republike Hrvatske u svojstvu vojnih promatrača, uz mogućnost rotacije.

II.

Obvezuje se Ministarstvo obrane da dva puta godišnje izvijesti Odbor za obranu Hrvatskoga sabora o sudjelovanju pripadnika Oružanih snaga Republike Hrvatske u mirovnoj misiji iz točke I. ove Odluke.

III.

Ova Odluka stupa na snagu danom objave u »Narodnim novinama«.

Klasa: 004-01/12-04/05

Zagreb, 4. svibnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 51/2012-1245
## Odluka o opozivu počasnog konzula Republike Hrvatske u Republici Austriji, sa sjedištem u Innsbrucku

### NN 51/2012 (4.5.2012.), Odluka o opozivu počasnog konzula Republike Hrvatske u Republici Austriji, sa sjedištem u Innsbrucku

PREDSJEDNIK REPUBLIKE HRVATSKE

1246

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI AUSTRIJI, SA SJEDIŠTEM U INNSBRUCKU

ARTHUR THÖNI opoziva se dužnosti počasnog konzula Republike Hrvatske u Republici Austriji, sa sjedištem u Innsbrucku i konzularnim ovlastima nad konzularnim područjem koje obuhvaća savezne pokrajine Tirol i Vorarlberg.

Ova Odluka stupa na snagu danom donošenja, a primjenjuje se od 27. ožujka 2012. godine.

Klasa: 018-07/12-05/02

Urbroj: 71-05-03/1-12-2

Zagreb, 25. travnja 2012.

Predsjednik
Republike Hrvatske
Ivo Josipović, v. r.

Odluka, NN 51/2012-1246
## Uredba o načinu izračuna i visini sredstava za uzdržavanje stranca u Republici Hrvatskoj

### NN 51/2012 (4.5.2012.), Uredba o načinu izračuna i visini sredstava za uzdržavanje stranca u Republici Hrvatskoj

VLADA REPUBLIKE HRVATSKE

1248

Na temelju članka 230. stavka 2. Zakona o strancima (»Narodne novine«, broj 130/2011), Vlada Republike Hrvatske je na sjednici održanoj 27. travnja 2012. godine donijela

UREDBU

O NAČINU IZRAČUNA I VISINI SREDSTAVA ZA UZDRŽAVANJE STRANCA U REPUBLICI HRVATSKOJ

Članak 1.

(1) Ovom Uredbom propisuje se način izračuna i visina minimalnih sredstava za uzdržavanje koja su strancu potrebna za izdavanje odobrenja za privremeni i stalni boravak u Republici Hrvatskoj.

(2) Ova Uredba sadrži odredbe koje su u skladu sa sljedećim aktima Europske unije:

– Direktivom Vijeća 2003/109/EZ, od 25. studenoga 2003. godine, o statusu državljana trećih država koji imaju stalni boravak (SL L 16, 23. 1. 2004.),

– Direktivom Vijeća 2003/86/EZ, od 22. rujna 2003. godine, o pravu na spajanje obitelji (SL L 251, 22. 9. 2003.) i

– Direktivom Vijeća 2004/114/EZ, od 13. prosinca 2004. godine, o uvjetima prihvata državljana trećih država u svrhu studiranja, razmjene učenika, neplaćene izobrazbe ili dobrovoljnog rada (SL L 261, 6. 8. 2004.).

Članak 2.

(1) Za ispunjenje uvjeta iz članka 54. stavka 1. točke 3. i članka 96. stavka 1. točke 2. Zakona o strancima, stranci moraju mjesečno imati osigurana sredstva za uzdržavanje u visini od 400% osnovice na temelju koje se utvrđuje visina pomoći za uzdržavanje, sukladno propisima o socijalnoj skrbi.

(2) Za dvočlanu obitelj iznos iz stavka 1. ovoga članka uvećava se za 150%, a za svakog daljnjeg člana obitelji iznos se uvećava za dodatnih 100% osnovice iz stavka 1. ovoga članka, mjesečno.

Članak 3.

Iznimno od članka 2. ove Uredbe, stranac koji podnese zahtjev za izdavanje odobrenja za privremeni boravak u svrhu srednjoškolskog obrazovanja, mora mjesečno imati osigurana sredstva za uzdržavanje u visini od najmanje 500,00 kuna, a stranac koji podnese zahtjev za izdavanje odobrenja za privremeni boravak u svrhu studiranja, mora dostaviti dokaz o stipendiranju ili, ukoliko ne prima stipendiju, mora mjesečno imati osigurana sredstva za uzdržavanje u visini od najmanje 1.000,00 kuna.

Članak 4.

Sredstva za uzdržavanje u visini propisanoj člancima 2. i 3. ove Uredbe, stranac dokazuje dokumentacijom propisanom podzakonskim aktom kojim se uređuje status i rad stranaca u Republici Hrvatskoj.

Članak 5.

Stupanjem na snagu ove Uredbe prestaje važiti Uredba o načinu izračuna i visini sredstava za uzdržavanje stranca u Republici Hrvatskoj (»Narodne novine«, broj 88/2009).

Članak 6.

Ova Uredba stupa na snagu osmoga dana od dana objave u »Narodnim novinama«.

Klasa: 217-01/12-01/01

Urbroj: 5030106-12-1

Zagreb, 27. travnja 2012.

Predsjednik
Zoran Milanović, v. r.

Uredba, NN 51/2012-1248
## Uredba o izmjenama Uredbe o unutarnjem ustrojstvu ureda državne uprave u županijama

### NN 51/2012 (4.5.2012.), Uredba o izmjenama Uredbe o unutarnjem ustrojstvu ureda državne uprave u županijama

VLADA REPUBLIKE HRVATSKE

1249

Na temelju članka 53. stavka 2. i članka 63. stavka 1. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 27. travnja 2012. godine donijela

UREDBU

O IZMJENAMA UREDBE O UNUTARNJEM USTROJSTVU UREDA DRŽAVNE UPRAVE U ŽUPANIJAMA

Članak 1.

U Uredbi o unutarnjem ustrojstvu ureda državne uprave u županijama (»Narodne novine«, broj 40/2012) u članku 59. stavku 1. podstavku 4. riječ: »Kamenje« zamjenjuje se riječju: »Kamanje«.

Članak 2.

Članak 141. mijenja se i glasi:

»Članak 141.

Za obavljanje poslova iz djelokruga Ureda državne uprave u Osječko-baranjskoj županiji izvan sjedišta Ureda državne uprave osnivaju se:

Ispostava u Belom Manastiru za područje Grada Belog Manastira, te općina Bilje, Čeminac, Darda, Draž, Jagodnjak, Kneževi Vinogradi, Petlovac i Popovac.

Ispostava u Donjem Miholjcu za područje Grada Donjeg Miholjca, te općina Magadenovac, Marjanci, Podravska Moslavina i Viljevo.

Ispostava u Đakovu za područje Grada Đakova, te općina Drenje, Gorjani, Levanjska Varoš, Punitovci, Satnica Đakovačka, Semeljci, Strizivojna, Trnava i Viškovci.

Ispostava u Našicama za područje Grada Našica, te općina Donja Motičina, Đurđenovac, Feričanci, Koška i Podgorač.

Ispostava u Valpovu za područje gradova Valpovo i Belišće, te općina Bizovac i Petrijevci.«.

Članak 3.

Ova Uredba stupa na snagu danom objave u »Narodnim novinama«.

Klasa: 023-03/12-01/39

Urbroj: 5030106-12-3

Zagreb, 27. travnja 2012.

Predsjednik
Zoran Milanović, v. r.

Uredba, NN 51/2012-1249
## Uredba o izmjeni Uredbe o osnivanju Agencije za prostore ugrožene eksplozivnom atmosferom

### NN 51/2012 (4.5.2012.), Uredba o izmjeni Uredbe o osnivanju Agencije za prostore ugrožene eksplozivnom atmosferom

VLADA REPUBLIKE HRVATSKE

1250

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 27. travnja 2012. godine donijela

UREDBU

O IZMJENI UREDBE O OSNIVANJU AGENCIJE ZA PROSTORE UGROŽENE EKSPLOZIVNOM ATMOSFEROM

Članak 1.

U Uredbi o osnivanju Agencije za prostore ugrožene eksplozivnom atmosferom (»Narodne novine«, br. 60/2002, 98/2006 i 91/2011), u članku 6. stavak 4. mijenja se i glasi:

»U Upravno vijeće Vlada Republike Hrvatske imenuje po jednog predstavnika iz:

– Ministarstva unutarnjih poslova,

– Ministarstva gospodarstva,

– Ministarstva graditeljstva i prostornoga uređenja,

– Hrvatskog registra brodova,

– Reosiguravatelja Croatia Lloyd d.d.,

– Ex-AGENCIJE.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 023-03/12-01/43
Urbroj: 5030109-12-1
Zagreb, 27. travnja 2012.

Predsjednik
Zoran Milanović, v. r.

Uredba, NN 51/2012-1250
## Odluka o visini naknade za sklapanje braka u službenim i izvan službenih prostorija izvan redovnog radnog vremena

### NN 51/2012 (4.5.2012.), Odluka o visini naknade za sklapanje braka u službenim i izvan službenih prostorija izvan redovnog radnog vremena

MINISTARSTVO UPRAVE

1257

Na temelju članka 10. stavak 3. Pravilnika o mjerilima za određivanje iznosa naknade za sklapanje braka izvan službene prostorije (»Narodne novine«, broj, 44/12), ministar uprave donosi

ODLUKU

O VISINI NAKNADE ZA SKLAPANJE BRAKA U SLUŽBENIM I IZVAN SLUŽBENIH PROSTORIJA IZVAN REDOVNOG RADNOG VREMENA

I.

Ovom Odlukom utvrđuje se visina naknade matičaru za sklapanje braka u službenim i izvan službenih prostorija izvan redovnog radnog vremena.

II.

Novčana naknada za rad iznosi 80,00 kn bruto po satu.

III.

Visinu naknade utvrđuje matičar ovisno o broju sati rada koje je utrošio za sklapanje braka u službenim i izvan službenih prostorija izvan redovnog radnog vremena.

IV.

Odluka stupa na snagu danom donošenja, a objavit će se u »Narodnim novinama«.

Klasa: 223-01/12-01/22

Urbroj: 515-03-01/1-12-3

Zagreb, 26. travnja 2012.

Ministar
Arsen Bauk, v. r.

Odluka, NN 51/2012-1257
## Pravilnik o dopuni Pravilnika o posebnim uvjetima za uvoz hrane i hrane za životinje podrijetlom ili isporučene iz Japana nakon incidenta u nuklearnoj elektrani Fukushima

### NN 51/2012 (4.5.2012.), Pravilnik o dopuni Pravilnika o posebnim uvjetima za uvoz hrane i hrane za životinje podrijetlom ili isporučene iz Japana nakon incidenta u nuklearnoj elektrani Fukushima

MINISTARSTVO POLJOPRIVREDE

1259

Na temelju članka 84. stavka 5. Zakona o hrani (»Narodne novine« br. 46/07, 84/08, 55/11), ministar poljoprivrede donosi

PRAVILNIK

O DOPUNI PRAVILNIKA O POSEBNIM UVJETIMA ZA UVOZ HRANE I HRANE ZA ŽIVOTINJE PODRIJETLOM ILI ISPORUČENE IZ JAPANA NAKON INCIDENTA U NUKLEARNOJ ELEKTRANI FUKUSHIMA

Članak 1.

(1) U Pravilniku o posebnim uvjetima za uvoz hrane i hrane za životinje podrijetlom ili isporučene iz Japana nakon incidenta u nuklearnoj elektrani Fukushima (»Narodne novine« br. 121/11, 33/12), u Dodatku 2. iza teksta:

»Potpis i pečat ovlaštenog predstavnika nadležnog tijela iz članka 4. stavka 6. i 7./stamp and signature of authorised representative of competent authority referred to in Article 4 (6), (7)«

dodaje se tekst:

»Dio koji popunjava osoba ovlaštena za provođenje službene kontrole na graničnom prijelazu ili na određenim ulaznom mjestu/Part to be completed by the competent authority at the border inspection post or designated ponit of entry

☐ Pošiljka je prihvaćena za puštanje u slobodni promet/The consignment has been accepted for release for free circulation

☐ Pošiljka nije prihvaćena za puštanje u slobodni promet/The consignment has NOT been accepted for release for free circulation.

.....................................................................................................
(osoba ovlaštena za provođenje službene kontrole/Competent authority)

Datum/Date               Pečat/Stamp                    Potpis/Signature«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/106

Urbroj: 525-09/0705-12-29

Zagreb, 24. travnja 2012.

Ministar
Tihomir Jakovina, v. r.

Pravilnik, NN 51/2012-1259
## Pravilnik o izmjenama i dopuni Pravilnika o provedbi izravnih plaćanja i pojedinih mjera ruralnog razvoja za 2012. godinu

### NN 51/2012 (4.5.2012.), Pravilnik o izmjenama i dopuni Pravilnika o provedbi izravnih plaćanja i pojedinih mjera ruralnog razvoja za 2012. godinu

MINISTARSTVO POLJOPRIVREDE

1260

Na temelju članka 18. stavka 2., članka 24a. stavka 2., članka 41., članka 45. stavka 9., članka 46. stavka 5., članka 54. stavka 2., članka 55. stavka 5. i članka 60a. stavka 4. Zakona o državnoj potpori poljoprivredi i ruralnom razvoju (»Narodne novine«, br. 92/10, 127/10 i 124/11), ministar poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI IZRAVNIH PLAĆANJA I POJEDINIH MJERA RURALNOG RAZVOJA ZA 2012. GODINU

Članak 1.

U Pravilniku o provedbi izravnih plaćanja i pojedinih mjera ruralnog razvoja za 2012. godinu (»Narodne novine«, br. 25/12) u članku 19. stavak 2. briše se.

Dosadašnji stavak 3. postaje stavak 2.

Članak 2.

U članku 22., stavku 1., broj »95%« zamjenjuje se brojem »65%«.

Članak 3.

U članku 30., stavku 6., iza riječi: »krave dojilje« dodaju se riječi: »kombiniranih pasmina«.

Članak 4.

Iza članka 86. dodaje se članak 86a. koji glasi:

»Članak 86a.

(1) Korisnici koji su u 2011. godini koristili državno poljoprivredno zemljište na temelju Odluke o privremenom raspolaganju poljoprivrednim zemljištem u vlasništvu Republike Hrvatske (»Narodne novine«, br. 29/11) i u mirnom su posjedu istog, dužni su do 30. svibnja 2012. godine regionalnom uredu Agencije za plaćanja dostaviti potvrdu općine ili grada na području na kojem se državno poljoprivredno zemljište nalazi da su u cijelosti platili naknadu za ranije korištenje tih poljoprivrednih površina.

(2) Odredbe stavka 1. ovoga članka odnose se i na korisnike dosadašnje posjednike kojima su istekli ugovori o zakupu poljoprivrednog zemljišta u vlasništvu države do stupanja na snagu ovog Pravilnika, i koji su u mirnom posjedu istog.

(3) Dokaz o plaćenoj naknadi za korištenje poljoprivrednog zemljišta iz stavka 1. i 2. ovoga članka za 2012. godinu, korisnici su dužni dostaviti regionalnom uredu Agencije za plaćanje do 31. prosinca 2012. godine.«

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/173

Urbroj: 525-07/0217-12-4

Zagreb, 30. travnja 2012.

Ministar
Tihomir Jakovina, v. r.

Pravilnik, NN 51/2012-1260